CELEX: C2007/297/10
Language: fi
Date: 2007-12-08 00:00:00
Title: Asia C-429/05: Yhteisöjen tuomioistuimen tuomio (ensimmäinen jaosto) 4.10.2007 (Tribunal d'instance de Saintesin (Ranska) esittämä ennakkoratkaisupyyntö) — Max Rampion ja Marie-Jeanne Godard, nykyään Rampion, v. Franfinance SA ja K par K SAS (Direktiivi 87/102/ETY — Kulutusluotto — Kuluttajan oikeus vaatia oikeuksiensa täyttämistä luotonantajalta silloin, kun myyjä ei täytä velvoitteitaan tai täyttää ne luotolla rahoitettuihin tavaroihin tai palveluihin liittyvän sopimuksen vastaisesti — Edellytykset — Maininta tavaroista tai palveluista luottotarjouksessa — Luottosuhteen perustaminen, jonka nojalla myönnettyä luottoa voidaan käyttää monta kertaa — Kansallisen tuomioistuimen mahdollisuus huomioida viran puolesta kuluttajan oikeus vaatia oikeuksiensa täyttämistä luotonantajalta)

8.12.2007   
            
            
               FI
            
            
               Euroopan unionin virallinen lehti
            
            
               C 297/7
            
         Yhteisöjen tuomioistuimen tuomio (ensimmäinen jaosto) 4.10.2007 (Tribunal d'instance de Saintesin (Ranska) esittämä ennakkoratkaisupyyntö) — Max Rampion ja Marie-Jeanne Godard, nykyään Rampion, v. Franfinance SA ja K par K SAS
   (Asia C-429/05) (1)
   
   (Direktiivi 87/102/ETY - Kulutusluotto - Kuluttajan oikeus vaatia oikeuksiensa täyttämistä luotonantajalta silloin, kun myyjä ei täytä velvoitteitaan tai täyttää ne luotolla rahoitettuihin tavaroihin tai palveluihin liittyvän sopimuksen vastaisesti - Edellytykset - Maininta tavaroista tai palveluista luottotarjouksessa - Luottosuhteen perustaminen, jonka nojalla myönnettyä luottoa voidaan käyttää monta kertaa - Kansallisen tuomioistuimen mahdollisuus huomioida viran puolesta kuluttajan oikeus vaatia oikeuksiensa täyttämistä luotonantajalta)
   (2007/C 297/10)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal d'instance de Saintes
   Pääasian asianosaiset
   
      Kantajat: Max Rampion ja Marie-Jeanne Godard, nykyään Rampion
   
      Vastaajat: Franfinance SA ja K par K SAS
   Oikeudenkäynnin kohde
   Ennakkoratkaisupyyntö — Tribunal d'instance de Saintes — Kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä 22.12.1986 annetun neuvoston direktiivin 87/102/ETY (EYVL L 42, s. 48) 11 ja 14 artiklan tulkinta — Kansallinen lainsäädäntö, jonka mukaan luottosopimuksen ja myyntisopimuksen keskinäistä riippuvuutta koskevien sääntöjen soveltaminen on riippuvaista rahoitettua tavaraa koskevasta maininnasta luottotarjouksessa — Luottosopimus, jossa ei mainita rahoitettua tavaraa, mutta jolla on ilmeinen yhteys kauppasopimukseen — Kansallisen tuomioistuimen mahdollisuus ottaa viran puolesta huomioon kulutusluotoista annettujen säännösten mukaisia perusteita
   Tuomiolauselma
   
               1)
            
            
               Kulutusluottoja koskevien jäsenvaltioiden lakien, asetusten ja hallinnollisten määräysten lähentämisestä 22.12.1986 annetun neuvoston direktiivin 87/102/ETY, sellaisena kuin se on muutettuna 16.2.1998 annetulla Euroopan parlamentin ja neuvoston direktiivillä 98/7/EY, 11 ja 14 artiklaa on tulkittava siten, että ne ovat esteenä sille, että tämän direktiivin, sellaisena kuin se on muutettuna, 11 artiklan 2 kohdassa säädetylle oikeudelle vaatia oikeuksiensa täyttämistä, joka kuluttajalla on luotonantajaa kohtaan, asetetaan edellytykseksi, että edeltävässä luottotarjouksessa mainitaan rahoitettava tavara tai palvelu.
            
         
               2)
            
            
               Direktiiviä 87/102, sellaisena kuin se on muutettuna direktiivillä 98/7, on tulkittava siten, että sillä mahdollistetaan se, että kansallinen tuomioistuin soveltaa viran puolesta säännöksiä, joilla saatetaan osaksi kansallista oikeusjärjestystä sen 11 artiklan 2 kohta.
            
         
      (1)  EUVL C 36, 11.2.2006.